*3.számú függelék*

**A képviselő-testület bizottságainak feladat- és hatásköre**

**A Vagyonnyilatkozat Nyilvántartó és Ellenőrző Bizottság feladatköre**

1.) Ellátja a helyi önkormányzati képviselők és a polgármester összeférhetetlenségével, valamint a vagyonnyilatkozataival kapcsolatos nyilvántartási, kezelési és ellenőrzési feladatokat.

2.) Titkos szavazás esetén lebonyolítja a szavazást.

3.) Javaslatot tehet a polgármester illetményemelésére és jutalmazására.

4.) A képviselő-testület felkérése alapján közreműködik az önkormányzati vagyon hasznosításának előkészítésében.

5.) A képviselő-testület felkérése alapján közreműködik az intézmények ellenőrzésében.

6.). Ellátja a képviselő-testület által meghatározott feladatokat

7.) Dönt a bizottsági tag bizottsági döntéshozatalból történő kizárásáról érintettség esetén.

8.) A bizottság elnöke érdemi választ ad a települési képviselőknek a képviselő-testület ülésén önkormányzati ügyben hozzá intézett kérdésekre.

9.) A bizottság elnöke a képviselő-testület ülésén tájékoztatja a képviselőket a feladatkörébe tartozó előterjesztés kapcsán a bizottság által kialakított döntési javaslatról.

10.) A bizottság ülésére előterjeszti a bizottság feladatkörébe tartozó, a települési képviselő által javasolt ügy megtárgyalását, mely ülésre a képviselőt meghívja.

**A Bíráló Bizottság feladat- és hatásköre**

1.      A Bíráló Bizottság ellátja a Mátramindszent Község Önkormányzat Képviselő-testülete által – az EFOP 1.5.3.-16-2017-00040 „Humán szolgáltatások fejlesztése Mátraterenyén és partnertelepülésein” című projekt keretei között – a településen, önkormányzati fenntartásban működtetett humán szolgáltatások területén dolgozó szakemberek számára meghirdetésre került ösztöndíjpályázatra beérkező pályázatok elbírálásával kapcsolatos feladatokat.

2.      A Bíráló Bizottság ellátja a Mátramindszent Község Önkormányzat Képviselő-testülete által – az EFOP 1.5.3.-16-2017-00040 „Humán szolgáltatások fejlesztése Mátraterenyén és partnertelepülésein” című projekt keretei között – a 16-23 éves, középfokú és felsőfokú oktatásban résztvevő hátrányos helyzetű tanulók, fiatalok számára meghirdetésre került ösztöndíjpályázatra beérkező pályázatok elbírálásával kapcsolatos feladatokat.